
PËR DISA NDRYSHIME NË RREGULLOREN  “PËR ADMINISTRIMIN E RREZIKUT 
NGA EKSPOZIMET E MËDHA TË BANKAVE” 

Në bazë dhe për zbatim të nenit 1, pika 4, shkronja “b”, të nenit 12, shkronja “a”, të nenit 43, shkronja “c”, të ligjit nr.8269, datë 23.12.1997 “Për Bankën e Shqipërisë”, të ndryshuar, dhe të nenit 57, pika 2, nenit 58, pika 1, shkronja “b”,  nenit 62, pika 2 , shkronja “b”, dhe nenit 64 të ligjit nr.9662, datë 18.12.2006 “Për bankat në Republikën e Shqipërisë”, me propozimin e Departamentit të Mbikëqyrjes, Këshilli Mbikëqyrës i Bankës së Shqipërisë

VENDOSI:

1. Në rregulloren “Për administrimin e rrezikut nga ekspozimet e mëdha të bankave”, miratuar me vendimin nr. 31, datë 30.4.2008 të Këshillit Mbikëqyrës të Bankës së Shqipërisë, bëhen ndryshimet e mëposhtme:
1. Shkronja “e” e nenit 5, paragrafi (iii) dhe paragrafi (v)  i shkronjës “b” të nenit 8, shfuqizohen.
2. Në nenin 7, shtohet pika 6 me përmbajtjen e mëposhtme:
“Ekspozimi i bankës ndaj shoqërisë mëmë, filialit të bankës apo një ose më shumë filialeve të shoqërisë mëmë, nuk mund të tejkalojë 10 (dhjetë) për qind të kapitalit rregullator”.
2. Ngarkohet Departamenti i Mbikëqyrjes për ndjekjen e zbatimit të këtij vendimi. 
3. Ngarkohet Departamenti i Statistikave për reflektimin e të gjitha ndryshimeve të nevojshme në formularët e raportimit (SRU), që rrjedhin nga zbatimi i këtij vendimi.  
4. Ngarkohet Departamenti i Marrëdhënieve me Jashtë, Integrimit Europian dhe Komunikimit për publikimin e këtij vendimi në Fletoren Zyrtare të  Republikës së Shqipërisë dhe në Buletinin Zyrtar të Bankës së Shqipërisë.
5. Ky vendim hyn në fuqi menjëherë.
KRYETARI
Ardian Fullani
